Beatrice Green

Ymgyrchydd llafur o Gymru oedd Beatrice Green (ganwyd Dykes; 1 Hydref 1894 – 19 Hydref 1927). Roedd hi'n ffigwr allweddol yn y streic gyffredinol y Deyrnas Unedig 1926 a’r cloi allan o’r glowyr. Areithiwr ac yn llenor oedd hi, a ddaeth yn arweinydd ym mudiad llafur De Cymru.

Cafodd Green ei geni yn Abertyleri, sir Fynwy, yn ferch i William a Mary Dykes; roedd William yn gweithiwr alcam a glöwr. Lladdwyd un o'i brodyr mewn damwain lofaol yn 1910. Astudiodd hi yn Ysgol Ramadeg Abertyleri, ac wedyn daeth hi'n athrawes. Bu'n weithgar yn yr ysgol Sul yn Eglwys y Bedyddwyr yn Ebeneser, a bu'n aelod blaenllaw o'r Blaid Lafur yn sir Fynwy. Ar 22 Ebrill 1916, priododd â’r glöwr Ronald Emlyn Green, a fe’i gorfodwyd allan o’i swydd oherwydd bar priodas y Deyrnas Unedig.

Ym 1922, daeth Green yn ysgrifennydd "Linen League" yr ysbyty lleol, grŵp o ddeugain o ferched a wirfoddolodd i olchi a chyflenwi llieiniau'r ysbyty. Daeth Green yn "ymgyrchydd brwd o blaid rheoli genedigaethau". Gyda Marie Stopes, arweiniodd ymgyrch lwyddiannus i sefydlu clinig rheoli genedigaethau yn yr ysbyty.   Dechreuodd hefyd gyfrannu i gylchgrawn sosialaidd Ffrengig ac ysgrifennodd i'r cylchgrawn Labour Woman in Britain.

 Cyfeiriadau 

Categori:Addysgwyr yr 20fed ganrif o Gymru
Categori:Athrawon o Gymru
Categori:Bedyddwyr o Gymru
Categori:Genedigaethau 1894
Categori:Llenorion Saesneg o Gymru
Categori:Llenorion benywaidd yr 20fed ganrif o Gymru
Categori:Llenorion yr 20fed ganrif o Gymru
Categori:Marwolaethau 1927